text: [{"text_idx": "#000000", "text": "Niels Juel Arge skriva\u00f0i fimm b\u00f8kur i\u0301 r\u00f8\u00f0ini Teir Siglu u\u0301ti um f\u00f8royingar, sum sigldu u\u0301ti undir seinna heimsbardaga. Fleiri enn 150 f\u00f8royingar sigldu vi\u00f0 donskumskipum, tann 9. apri\u0301l 1940, umframt a\u00f0rir sum h\u00f8vdu bu\u0301sta\u00f0 uttanfyri F\u00f8royar. Bert fa\u0301ir av hesum monnum komu heimaftur, me\u00f0an kri\u0301ggi\u00f0 sto\u0301\u00f0. Teir hildu fram at sigla, og kri\u0301gssiglingin f\u00f8rdi teir vi\u0301\u00f0a um."}, {"text_idx": "#000001", "text": "I\u0301 hesi fjo\u0301r\u00f0u bo\u0301kini kunna tygum lesa um havnardrongin u\u0301r Sko\u0301tali\u00f0i Sigmunds Brestissonar, sum var millum teir fyrstu sameindu herflotamenninar, i\u00f0 stigu fo\u0301tin a\u0301 land i\u0301 sja\u0301lvum Japan i\u0301 1945. Hann \u00e6t William Martin vi\u00f0 Stein, og var stoltur av at hava veri\u00f0 vi\u00f0 til al berja japonsku b\u00f8lmennini ni\u00f0ur."}, {"text_idx": "#000003", "text": "Hann var sty\u0301rima\u00f0ur og leit bara ska\u0301lvi\u0301kingum hetta til. Sja\u0301lvur var Martin fyri mongum forlissi undir kri\u0301gnum, og eina fer\u00f0 bjarga\u00f0ist hann einsamallur eftir fleiri vikur a\u0301 bjargingarflaka."}, {"text_idx": "#000004", "text": "Bro\u0301\u00f0ur hansara Herluf Joensen var millum fyrstu innibyrgdu sjo\u0301menn i\u0301 Marokko, sum to\u0301k til ry\u0301mingar vi\u00f0 seglba\u0301ti heilt til Gibraltar. Og su\u00f0uri i\u0301 Dakar to\u0301k Hannis a\u0301 Ka\u0301k i\u0301 Havn til somu ra\u0301\u00f0: Slapp s\u00e6r til ry\u0301mingar undan tropudey\u00f0anum vi\u00f0 einum bjargingarba\u0301ti."}, {"text_idx": "#000005", "text": "Tygum kunna eisini lesa um fugloyingin O\u0301la Ja\u0301kup Fugloy, sum ta\u0301 a\u0301 skipi i\u0301 Bari i\u0301 ltalia, ta\u0301 seytjan skip sprongdust i\u0301 luftina, og tygum kunna lesa um br\u00f8\u00f0urnar Hannis og Kristin Durhuus u\u0301r Vestmanna. Hannis var millum tei\u0301r seinastu sjo\u0301menninir, sum slapp u\u0301r Fraklandi, og Kristin fekk hei\u00f0urstekni\u00f0 Member of British Empire fyri at bjarga fo\u0301lki og skipi i\u0301 Cardiff."}, {"text_idx": "#000009", "text": "Teir sigldu u\u0301ti 3 er t\u00f8k sum ljo\u0301\u00f0bo\u0301k"}]